OzLabs/hebrew-wiki-articles huggingface dataset:
פרויקט מינרט

פרויקט מינרט (באנגלית: Project MINARET) היה פרויקט ריגול שהופעל על ידי הסוכנות לביטחון לאומי (ה-NSA) ובמסגרתה עקבה הסוכנות אחרי התקשורת האלקטרונית בניסיון ללקט מידע על שורה מאזרחי ארצות הברית, והעבירה את המידע לכל ארגוני המודיעין האחרים בארצות הברית<ref name="NSA-SSC1976-04-23"></ref>, החל מהשירות החשאי של ארצות הברית, מחלקת ההגנה של ארצות הברית, ה-CIA, ה-FBI וכן סוכנויות ביון מרחבי העולם (הבולטת שבהן הייתה סוכנות הביון הבריטית, מטה התקשורת הממשלתית<ref></ref><ref></ref>).

הפרויקט היה פרויקט אח לפרויקטים אחרים שעסקו בריגול, הן לפרויקט שאמרוק והן לפרויקט נמיה 

== היסטוריה ==
החל מ-1962 לסוכנות לביטחון לאומי הייתה רשימה של כל אמריקאי שנסע לקובה, בהמשך רשימה זו הורחבה לרשימה שכוללת סוחרי סמים. 5 שנים לאחר תחילת תחזוק הרשימה הורה נשיא ארצות הברית, לינדון ג'ונסון להוסיף לרשימה את פעילי התנועה האנטי-מלחמתית . הנשיא שהחליף את ג'ונסון, ריצ'רד ניקסון הרחיב אף הוא את הרשימה, הפעם אלו היו מנהיגי התנועה האפרו-אמריקאית לזכויות האזרח, מספר עיתונאים ואפילו כ-2 סנאטורים<ref name="Stephen"></ref>.

הרשימה נוצרה על ידי רשויות אכיפת החוק בשיתוף פעולה סודי וחסוי עם סוכנויות הביון, כדי לשמור על הסודיות בעניין הוחלט שלא יהיה פיקוח שיפוטי לפרויקט<ref name=":0"></ref>, רמת הדאגה לכך שהפרויקט יחשף לעיני הציבור הביאה לעובדה שהתכנים שהעבירה הסוכנות לביטחון לאומי ל-FBI או ה-CIA הושמדו כשבועיים לאחר המסירה שלהם אך נשמרו כ"סוד שמור" שלא צוין באף אחת מרשומות הסוכנויות שפורסמו לציבור.

פסק דין קית' מ-1972 שניתן על ידי בית המשפט העליון הפך את נושא הריגול נגד אזרחים לשנוי במחלוקת אף יותר מבעבר, התומכים בריגול שכזה טענו כי לממשל יש את הסמכות להגן על האומה האמריקאית מפני פעילות חתרנית מבפנים ומתנגדי הריגול טענו שהדבר מלווה בהפרת פרטיות וזכויות בסיסיות רבות. מחלוקת זו הפכה לליבת המאבק המשפטי נגד פרויקט מינרט.

בין 1967 ל-1973 נרשמו ברשימה כ-1,650 אזרחים אמריקאים וארגונים וכן כ-5,925 זרים. ב-1975 העיד מנהל הסוכנות לביטחון לאומי, לו אלן ג'וניור בפני ועדת המודיעין של הסנאט כי הסוכנות תחזקה למעלה מ-3,900 דוחות על אמריקאים הנמצאים ברשימה. מלבד עדותו של אלן ג'וניור גם סקירת של מחלקת המשפטים האמריקאית מעלה כי מספר חוקים נגד האזנות סתר הופרו.

אחת התוצאות של הפרויקט הייתה חקיקת חוק המעקב הזר (ה-FISA) שנחקק ב-1978 וכבל את יכולות הסוכנות לרגל בקצב ובצורה שעשה זאת קודם לכן, אם לא די בכך בעקבות החוק הוקם מערך של צווים וביקורות שיפוטויות.

== יעדי הפרויקט ==
כאמור כ-1,650 מאזרחי ארצות הברית היו יעדים של סוכנויות הביון, המפרסומים שבהם היו הסנאטור הרפובליקני הווארד בייקר, השחקנית ג'יין פונדה, המתאגרף מוחמד עלי, ההומוריסט ארט בוכוואלד, מנהיג התנועה לזכויות האזרח מרטין לותר קינג ואף הסנאטור הדמוקרטי פרנק צ'רץ' שהוא בעצמו עמד בראשות "ועדת צ'רץ'" שנקראה על שמו, הוועדה חקרה את הפרויקט וכן את מבצע מוקינגברד (שבמסגרתו הופעל הפרויקט)<ref name="fpdocs"></ref>.

== הערות שוליים ==

קטגוריה:מבצעי הסוכנות לביטחון לאומי
קטגוריה:מבצעי ה-FBI
קטגוריה:ארצות הברית: פגיעה בזכויות האדם
קטגוריה:שערוריות פוליטיות בארצות הברית
The Hill

The Hill (בעברית: "הגבעה", בהתייחס לגבעת הקפיטול) הוא אתר חדשות אמריקאי, הפועל מוושינגטון הבירה, שהחל כעיתון בשנת 1994. האתר בבעלות "הוצאת Capitol Hill", שבעצמה כפופה לבעלות ".News Communications, Inc".

תוך התמקדות בפוליטיקה של ארצות הברית, מדיניות, יחסים בינלאומיים ועסקים, סיקורו של The Hill כולל את הקונגרס האמריקאי, נשיאות ארצות הברית ומערכות הבחירות בארצות הברית. באתר האינטרנט שלו, The Hill מתאר את פעילותו כ

חלק משמעותי מתשומת הלב לה זוכה האתר היא היותו נייטרלי ולא-מפלגתי, בניגוד לעיתונים אחרים כמו וושינגטון פוסט ופוקס ניוז. על פי מחקר של "קרן נייט" משנת 2020, The Hill נקרא בדרך כלל על ידי קהל מתון, הנוטה מעט אל הימין הפוליטי. The Hill, שמתחרה בעיקר בפוליטיקו, מציג מגוון רחב של השקפות עורכים מכל הקשת הפוליטית; עם זאת, בדרך כלל בעלי הטורים ותורמיו נחשבים לשמרניים יותר. 

== קישורים חיצוניים ==

* 

==הערות שוליים==

קטגוריה:אתרי אינטרנט אמריקאיים
קטגוריה:ארצות הברית: עיתונים
קטגוריה:אתרי אינטרנט שהושקו ב-1994
קטגוריה:אתרי חדשות
זמאן שאה דוראני

זמאן שאה דוראני (בפשטו/פרסית/אורדו/ערבית: زماں شاہ درانی; 1770 – 13 בספטמבר 1845) היה האמיר (נסיך) הריבון של האימפריה הדוראנית בין השנים 1793–1801. זמאן היה בנו של טימור שאה דוראני ונכדו של אחמד שאה דוראני. במהלך שלטונו של זמאן שאה נחלשה ההשפעה הדוראנית בחבל פנג'אב לנוכח עלייתה של האימפריה הסיקית והגבולות הדוראנים בתוך תת-היבשת ההודית נסוגו מנהר אינדוס לעבר ח'ייבר פח'טונח'ווה ובלוצ'יסטן.

== ביוגרפיה ==
מעט מאוד ידוע על צעירותו של זמאן שאה דוראני, הוא היה החמישי מבניו של טימור שאה דוראני ונולד בשנת 1770. בצעירותו חונך במוסדות השלטון ובהנהגת חיל הפרשים של הצבא הדוראני.

=== אמיר דוראני ===
לאחר מותו של אבי זמאן; טימור שאה דוראני, בשנת 1793, תפס בנו החמישי, זמאן, את כס המלוכה בעזרת תמיכתו של האציל פיינדה חאן מחצר המלוכה, שהיה צ'יף שבט ברקזאי. זמאן פנה אז לקראת מדיניות אגרסיבית במלחמות על השטחים הדוראנים בתת-היבשת ההודית במטרה לחזור על מעלליו וניצחונותיו הצבאיים של סבו, אחמד שאה דוראני. התערבות אפגנית אפשרית זאת בתת-היבשת עוררה חשש בפי מפקדי חברת הודו המזרחית הבריטית (חברה בת של האימפריה הבריטית), אשר גרמו לפתח עלי שאה קאג'אר, שליט השושלת הקאג'ארית בממלכת פרס, להפעיל לחץ על השליט האפגני ולהסיט את תשומת ליבו מתת היבשת.

בשנת 1798 הביסו הסיקים, תחת פיקודו של המהראג'ה רנג'יט סינג, את הכוחות הדוראנים של זמאן שאה במערכה על גורל עמק האינדוס. במסגרת ויתורי השטחים ניתנה העיר לאהור לידי הסיקים ואלו הפכו אותה לבירתם. עם לאהור אבד כל חבל פנג'אב מידי השליטה הדוראנית. חבל זה, שהיה העשיר ביותר בכל האימפריה הדוראנית, הביא לרוב הכנסות המדינה ובחוסרו היא החלה להתפרק. מנהיגי האצולה השבטית החלו למרוד בשלטונו של זמאן שאה ותמכו בטענת אחיו הבוגרים לכס הדוראני. בתגובה זמאן הורה על הוצאה להורג של מספר מנהיגי אצולה, בהם ראש שבט ברקאזי, שבנו דוסת מוחמד ח'אן, נשבע לנקום בזמאן ושושלתו על כך.

השאה הפרסי הלך צעד קדימה בכך שעזר למחמוד, מושל הראת ואחיו הבוגר של זמאן, בניסיון להדיח את אחיו הצעיר. מפרס הועברו למוחמד כוחות אדם וכסף ופתח עלי עודד אותו להתקדם לעבר קנדהאר, אותה זמאן הפך לבירה במקום קאבול. מחמוד, בסיוע הווזיר שלו, פתח' חאן ברקאזי, בנו הבכור של הצ'יף פיינדה ח'אן, ועם תמיכתו של פתח' עלי שאה קאג'אר, כבש את קנדהאר והתקדם לעבר קאבול ברכס הינדו-כוש. זמאן היה באותה העת במערכה צבאית בתת-היבשת ההודית ועם הגעת הבשורה על מרד אחיו הוא מיהר לחזור לאפגניסטן. כוח צבאו העייף של זמאן הובס במהרה על ידי תומכיו הרבים של מחמוד, זמאן עוור ונכלא בשנת 1800 בעוד אחיו ירש אותו.

=== לאחר ההדחה ===
בשנת 1803 הופל מחמוד מהכס ואת מקומו החליף אחיו, שאה שוג'אע דוראני. שוג'אע שחרר את זמאן ווידע שיהיה צמוד אליו צוות מטפלים עקב נכותו. בשנת 1809 מחמוד השיב לעצמו את הכתר מידי שוג'אע אך זמאן הצליח לברוח לאימפריה הסיקית, שם ניתנה לו חסות בידי יריבו לשעבר, רנג'יט סינג. זמאן שאה נפטר ב-13 בספטמבר 1845<ref></ref> בהודו הבריטית. הוא נקבר במזאר, פנג'אב.

== ראו גם ==
* האימפריה הדוראנית
* טימור שאה דוראני
* אחמד שאה דוראני

== קישורים חיצוניים ==

* 

== הערות שוליים ==

קטגוריה:אמירים
קטגוריה:אפגניסטן: היסטוריה
קטגוריה:מונרכים שוויתרו על כסאם
קטגוריה:פוליטיקאים אפגנים
קטגוריה:פשטונים
קטגוריה:ילידי 1777
קטגוריה:נפטרים ב-1845
רצח מסעוד אבוטבול

שלט הנצחה בנווה אילן
רצח מסעוד אבוטבול התרחש ב-11 באוקטובר 1953 בקיבוץ נווה אילן. אבוטבול נרצח בשנתו במגוריו בקיבוץ ביריות מסתננים.

==הרצח==
מסעוד פרוספר אבוטבול נולד במרוקו בשנת 1933. בגיל 18 לערך עלה לישראל והצטרף לקיבוץ נווה אילן במסגרת גרעין שהתכונן לעלות להתיישבות בנגב. הוא עבד בקיבוץ כרפתן.

הקיבוץ שכן בקרבת הקו הירוק. ב-11 באוקטובר 1953 חדרו ליישוב מסתננים משטחי הגדה המערבית הסמוכים. בשעת חצות לערך הם ירו באבוטבול שישן במיטתו באחד המבנים בשולי הקיבוץ. הירי נעשה בתוך חדרו או מבחוץ ואבוטבול נפגע בראשו ובחזהו ונהרג. 

קול היריות נשמע בקיבוץ אך משמעותו לא הובנה. המסתננים לא גנבו דבר מהמשק.

דבר הרצח התגלה בארבע לפנות בוקר על ידי אחד מחברי הקיבוץ שבא לחדרו של אבוטבול להעירו לעבודה. לאחר שנקש על דלת החדר ללא מענה פרץ חבר הקיבוץ פנימה ומצא את גופת הנרצח. במקום התגלו תרמילים של תת מקלע מדגם טומיגן וכן עקבות המסתננים.

הרצח היה ההתקפה העשירית במהלך עשרה ימים של מסתננים מירדן על ישראלים.

אבוטבול הובא לקבורה בקיבוץ נווה אילן.

==לאחר הרצח==
ועדת שביתת הנשק המעורבת הישראלית-ירדנית קבעה ב-1 בדצמבר שההתקפה הפרה את הסכם שביתת הנשק בין המדינות.

לימים הונצח שמו של מסעוד אבוטבול באנדרטת חללי פעולות האיבה והטרור בישראל.

אירוע זה היה חלק מסדרת אירועי הטרור נגד ישראלים בישראל בשנות ה-50, אשר עליהם הגיבה ישראל בפעולות התגמול.

==קישורים חיצוניים==
* 
* ידיעות מאתר עיתונות יהודית היסטורית:
** 
** 
** 

קטגוריה:ישראל: פיגועי ירי
קטגוריה:נווה אילן
קטגוריה:1953 בישראל
קטגוריה:פיגועי טרור בישראל ב-1953
בז'ה (מחוז)

בז'ה (בפורטוגזית: Beja) הוא המחוז הגדול ביותר בפורטוגל (11% משטח פורטוגל).

במחוז מתגוררים 141,049 (נכון ל-31 בדצמבר 2019). בירת המחוז היא בז'ה.

== מועצות עירוניות ==
מבחינה מנהלית, מחוז בז'ה מחולק ל-14 מועצות עירוניות.
{| class="wikitable"
!שם המועצה המקומית
!שם בפורטוגזית
!בירת המועצה המקומית
!אוכלוסייה (נכון ל-2019)
|-
|אליסטרל
|Aljustrel
|אליסטרל
|8,247
|-
|אלמודובר
|Almodôvar
|אלמודובר
|6,725
|-
|אלביטו
|Alvito
|אלביטו
|2,477
|-
|בארנקוס
|Barrancos
|בארנקוס
|1,634
|-
|בז'ה
|Beja
|בז'ה
|33,579
|-
|קסטרו ורדה
|Castro Verde
|קסטרו ורדה
|6,949
|-
|קובה
|Cuba
|קובה
|4,595
|-
|פריירה דו אלנטחו
|Ferreira do Alentejo
|פריירה דו אלנטחו
|7,845
|-
|מרטולה
|Mértola
|מרטולה
|6,142
|-
|מורה
|Moura
|מורה
|13,718
|-
|אודמירה
|Odemira
|אודמירה
|24,717
|-
|אוריק
|Ourique
|אוריק
|4,607
|-
|סרפה
|Serpa
|סרפה
|14,304
|-
|וידיגירה
|Vidigueira
|וידיגירה
|5,510
|}

== קישורים חיצוניים ==

* 

== הערות שוליים ==

קטגוריה:פורטוגל: מחוזות
אגיינסט אול אודס (2009)

{| class="wikitable" align="left"
|-
! colspan="3" align="center" | אגיינסט אול אודס (2009)
|-
! colspan="3" align="center" <small>הפוסטר הרשמי של האירוע בכיכובם של קבוצת TNA Frontline</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 8 בפברואר 2009
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
| align="center" |סיסמה פרסומית || colspan="2" align="left" | "Power Concedes NothingWithout a Fight"
|-
! colspan="3" | סדרת אירועי שלם וצפה של TNA
|-
|align="center"|ג'נסיס
|align="center"|אגיינסט אול אודס(2009)
|align="center"|דסטיניישן X
|-
! colspan="3" align="center" | סדרת אירועי אגיינסט אול אודס
|-
|align="center"|2008
|align="center"|אגיינסט אול אודס(2009)
|align="center"|2010
|}
אגיינסט אול אודס (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-8 בפברואר 2009, באולם האימפקט זון שבאורלנדו, פלורידה. האירוע היה האירוע החמישי בסדרת אירועי אגיינסט אול אודס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, סטינג ניצח את בראדר דיבון, בראדר ריי וקורט אנגל בקרב מרובע ושמר על אליפות העולם במשקל כבד של TNA. עוד ברשימת הקרבות, ביר מאני, אינק (ג'יימס סטורם ורוברט רוד) ניצחו את לית'ל קונסקוונסס (קונסקוונסס קריד וג'יי לית'ל) ושמרו על אליפות הזוגות העולמית של TNA, ואלכס שלי ניצח את אריק יאנג ושמר על אליפות ה-X דיוויז'ן של TNA.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || אלכס שלי (א) ניצח את אריק יאנג || קרב יחידים על אליפות ה-X דיוויז'ן של TNA || 13:01
|-
| 2 || סקוט סטיינר ניצח את פיטי ויליאמס || קרב יחידים || 11:17
|-
| 3 || ברוטוס מגנוס ניצח את כריס סייבן || קרב יחידים || 06:38
|-
| 4 || אווסום קונג (א) ניצחה את ODB || קרב יחידים על אליפות נשות הנוקאאוטס של TNA || 05:39
|-
| 5 || בוקר טי (א) (עם שארמל) ניצח את שיין סוול || קרב יחידים על אליפות האגדות של TNA || 06:01
|-
| 6 || אביס ניצח את מאט מורגן || קרב יחידים || 15:37
|-
| 7 || ביר מאני, אינק (ג'יימס סטורם ורוברט רוד) (א) (עם ג'קלין) ניצחו את לית'ל קונסקוונסס (קונסקוונסס קריד וג'יי לית'ל) || קרב זוגות על אליפות הזוגות העולמית של TNA || 15:41
|-
| 8 || סטינג (א) ניצח את בראדר דיבון, בראדר ריי וקורט אנגל || קרב מרובע על אליפות העולם במשקל כבד של TNA || 14:34
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2009 בספורט
קטגוריה:2009 בארצות הברית
אגיינסט אול אודס (2011)

{| class="wikitable" align="left"
|-
! colspan="3" align="center" | אגיינסט אול אודס (2011)
|-
! colspan="3" align="center" <small>הפוסטר הרשמי של האירוע בכיכובו של ג'ף הארדי</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 13 בפברואר 2011
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
| align="center" |סיסמה פרסומית || colspan="2" align="left" | ?Is Immortal Truly Forever
|-
! colspan="3" | סדרת אירועי שלם וצפה של TNA
|-
|align="center"|ג'נסיס
|align="center"|אגיינסט אול אודס(2011)
|align="center"|ויקטורי רוד
|-
! colspan="3" align="center" | סדרת אירועי אגיינסט אול אודס
|-
|align="center"|2010
|align="center"|אגיינסט אול אודס(2011)
|align="center"|2012
|}
אגיינסט אול אודס (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 בפברואר 2011, באולם האימפקט זון שבאורלנדו, פלורידה. האירוע היה האירוע השביעי בסדרת אירועי אגיינסט אול אודס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, ג'ף הארדי ניצח את מר אנדרסון וזכה באליפות העולם במשקל כבד של TNA. עוד ברשימת הקרבות, מדיסון ריין ניצחה את מיקי ג'יימס בקרב מי שעומדת אחרונה ושמרה על אליפות נשות הנוקאאוטס של TNA, וקאזריאן ניצח את רובי אי ושמר על אליפות ה-X דיוויז'ן של TNA.

==עלילות==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|מייק טנאי
|-
|טאז
|-
|כרוז
|ג'רמי בוראש
|-
|rowspan="3"|שופטים
|רודי צ'ארלס
|-
|מארק "סליק" ג'ונסון
|-
|אנדרו תומאס
|-
|מראיין
|ג'רמי בוראש
|}

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || רובי אי (עם קוקי) ניצח את ג'רמי באק ומקס באק || קרב משולש אשר קבע את הטוען לכתר לאליפות ה-X דיוויז'ן של TNA || 00:27
|-
| 2 || קאזריאן (א) ניצח את רובי אי (עם קוקי) || קרב יחידים על אליפות ה-X דיוויז'ן של TNA || 07:11
|-
| 3 || ביר מאני, אינק (ג'יימס סטורם ורוברט רוד) וסקוט סטיינר ניצחו את אימורטל (גאנר, מרפי ורוב טרי) || קרב שלושה נגד שלושה || 10:13
|-
| 4 || סמואה ג'ו (עם אוקאטו) ניצח את דיאנג'לו דינרו בהכנעה || קרב יחידים || 08:31
|-
| 5 || מדיסון ריין (א) ניצחה את מיקי ג'יימס || קרב מי שעומדת אחרונה על אליפות נשות הנוקאאוטס של TNA || 08:28
|-
| 6 || רוב ואן דאם ניצח את מאט הארדי || קרב יחידים || 13:18
|-
| 7 || בולי ריי ניצח את בראדר דיבון || קרב רחוב || 09:24
|-
| 8 || ג'ף ג'ארט (עם קארן ג'ארט) ניצח את קורט אנגל || קרב יחידים || 16:13
|-
| 9 || ג'ף הארדי ניצח את מר אנדרסון (א) || קרב סולם על אליפות העולם במשקל כבד של TNA || 18:15
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2011 בספורט
קטגוריה:2011 בארצות הברית
פסגת דרינוב

מפת האי סמית'. פסגת דרינוב ממוקמת בפינה השמאלית התחתונה, של הרביע הראשון מימין, בשורה העליונה של רביעי המפה.
פסגת דרינוב (באנגלית: Drinov Peak; בבולגרית: Дринов връх) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,630 מטרים מעל פני הים.

פסגת דרינוב ממוקמת 3.5 קילומטרים צפונית - צפון-מזרחית לפסגת אנטים; 1.9 קילומטרים צפונית לפסגת סלאטינה; 2.91 קילומטרים מזרחית - דרום-מזרחית מנקודת יירצ'ק; ו- 1.85 קילומטרים דרומית-מערבית מהר פסגה.

פסגת דרינוב מתנשאת מעל קרחון אובץ' שמדרום-מזרח לה, מעל קרחון וטרינו שמצפון לה, מעל קרחון יאבלאניצה שמצפון-מערב לה, ומעל קרחון צ'ופרנה שמדרום-מזרח לה.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי סוקרים בולגריים בשנת 2009.

=== מקור השם ===

הפסגה נקראת על שם המדען הבולגרי מרין דרינוב (Марин Стоянов Дринов), שייסד את האקדמיה הבולגרית למדעים.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=136688 פסגת דרינוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18440&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דרינוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.48888899999997,-62.952222,14&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix
* [https://peakvisor.com/peak/drinov-peak.html תרשים הנוף הנשקף מפסגת דרינוב] באתר peakvisor
* [https://mapcarta.com/29387970 מפת אזור פסגת דרינוב]
* [https://www.timeanddate.com/astronomy/@8521146 נתוני זריחת/שקיעת שמש/ירח עדכניים בפסגת דרינוב]
* [https://www.timeanddate.com/weather/@8521146 מזג אוויר נוכחי עדכני בפסגת דרינוב]
** [https://www.timeanddate.com/weather/@8521146/ext תחזית מזג אוויר עדכנית ארוכת טווח עבור פסגת דרינוב]
** [https://www.timeanddate.com/weather/@8521146/historic נתוני מזג אוויר היסטוריים עבור פסגת דרינוב]
** [https://www.timeanddate.com/weather/@8521146/climate סטטיסטיקות מזג אוויר עבור פסגת דרינוב]

== הערות שוליים ==

דרינוב
דרינוב
מפרצון ניקולוב

מפרצון ניקולוב (באנגלית: Nikolov Cove; בבולגרית: залив Бръшлян) הוא מפרצון בחוף הדרום מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

המפרצון נפתח אל מצר בויד.

רוחב פתחו של המפרצון 950 מטרים; אורכו של המפרצון (עומק כניסתו אל תוך האי) 500 מטרים.

קרחון אובץ' נשפך אל ראשו של המפרצון.

המפרצון ממוקם צפונית-מזרחית לנקודת וליקאן; ודרומית-מערב לנקודת רזדל.

המפרצון ממוקם 12 קילומטרים דרומית- מזרחית לכף סמית'.

== היסטוריה ==
=== גילוי ומיפוי המפרצון ===

המפרצון מופה על ידי סוקרים בולגרים בשנת 2009 ובשנת 2017.

=== מקור השם ===

המפרצון נקרא על שם טודור ניקולוב, שהיה אחד מיוזמי משלחת החקר הבולגרית הראשונה לאנטארקטיקה.

הצד הדרום מזרחי של האי סמית', מבט מ[[מצר אוסמר]]

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=138126 מפרצון ניקולוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19746&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ניקולוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.42420760321046,-62.96734968106202,15&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

== הערות שוליים ==

ניקולוב
ניקולוב
מלחמת רוסיה–פרס (1796)

מלחמת רוסיה-פרס של 1796 (בפרסית: حمله روسیه به ایران – פלישת רוסיה לאיראן, ברוסית: Русско-персидская война) הייתה אחת מבין מלחמות האימפריה הרוסית–פרס . המלחמה החלה בפלישת האימפריה הרוסית לעבר הקווקז הפרסי, בתגובה לכיבוש טביליסי בידי המצביא הפרסי אע'א מוחמד ח'אן קאג'אר. ההתקדמות הרוסית במלחמה נעצרה בעקבות מותה של יקטרינה השנייה, קיסרית רוסיה ובירושת הכס של פאבל הראשון, קיסר רוסיה, שקרא לסיום המלחמה והשבת החיילים.

התפשטותו הצבאית של אע'א מוחמד ח'אן קאג'אר, שליט השושלת הקאג'ארית, הביאו למשבר בין האימפריה הרוסית וממלכת פרס הקאג'ארית על השליטה בגילאן וההשפעה על הים הכספי במהלך שנות ה-80 של המאה ה-18. המשבר נפתר בניצחון פרסי ובסיפוח של האזור, אך הביא לקרע ביחסי שתי האומות. עקב איום מצד הקאג'ארים והאימפריה העות'מאנית, ממלכת כארתלי-קאחתי הגאורגית הפכה למדינת חסות רוסית. אע'א מוחמד ח'אן קאג'אר יצא בשנת 1795 למסע כיבוש בעבר הקווקז במסגרתו הפיל את הממלכה הגאורגית וכבש את טביליסי.

בשל מחסור בנשק וכוח אדם מוצבים באזור, לא סיפקו הרוסים שום סיוע לבעל בריתם, אך בשנה שלאחר מכן, בעוד היה מוחמד ח'אן קאג'אר במערכה בח'וראסאן, שלחה יקטרינה השנייה, קיסרית רוסיה צבא שמנה בין 10,000 ל-30,000 חיילים למערכה נגד הפרסים<ref></ref>. ולריאן זובוב, שהוביל את הצבא, השיג את תמיכתם של מרבית הח'אנים במזרח הקווקז, אך הכיבוש נמשך פחות משנה. השילוב בין אספקה לקויה, תכנון לקוי, חוסר ידיעה בשטח ואי אמינותם של הח'אנים המקומיים הפכו את ההתקפה המכריעה על גילאן לבלתי אפשרית בשביל צבא האימפריה הרוסית.

צבאות רוסיה ופרס מעולם לא נפגשו בשדה קרב; בנובמבר 1796 נפטרה יקטרינה השנייה, ובנה פאבל הראשון, קיסר רוסיה הורה מיד לחזור מהקווקז. כל המערכה הייתה כישלון מביך עבור הרוסים. אע'א מוחמד ח'אן קאג'אר, שהוכתר מאוחר יותר בתור השאה של כל ממלכת פרס, שב לאחר סדרת מערכות צבאיים לעבר הקווקז וסיפח אותו אך נרצח ב-17 ביוני 1797 לפני שהספיק לכבוש מחדש את ממלכת כארתלי-קאחתי. אחיינו והיורש המיועד, באבא חאן, ירש אותו על כס המלוכה בתור פתח עלי שאה קאג'אר. המאבק הרוסי-פרסי על גאורגיה ועל ההשפעה בקווקז הביא בסופו של דבר למלחמת רוסיה–פרס (1804–1813).

== ראו גם ==
* אע'א מוחמד ח'אן קאג'אר
* מלחמת רוסיה–פרס (1804–1813)
* מלחמת רוסיה–פרס (1826–1828)

== הערות שוליים ==

קטגוריה:מלחמות איראן
קטגוריה:מלחמות רוסיה
קטגוריה:איראן: היסטוריה צבאית
קטגוריה:רוסיה: היסטוריה צבאית
קטגוריה:האימפריה הרוסית: היסטוריה
קטגוריה:1796
פסגת סלאטינה

מפת האי סמית'. פסגת סלטינה מצויה בפינה השמאלית התחתונה של הרביע הראשון מימין, בשורה העליונה של רביעי המפה.
פסגת סלאטינה או פסגת סלטינה (באנגלית: Slatina Peak; בבולגרית: връх Слатина) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהה של הפסגה 1,750 מטרים מעל פני הים.

אוכף ורשץ מקשר בין פסגת סלאטינה לפסגת אנטים.

הפסגה ממוקמת 2 קילומטרים צפונית-מזרחית לפסגת אנטים; 4.09 קילומטרים דרומית - מזרחית לנקודת וילאגרה; ו-1.86 קילומטרים מזרחית מפסגת דרינוב;

הפסגה משקיפה מעל חלקו העליון של קרחון צ'ופרנה שמצפון-מערב לפסגת סלאטינה; ומעל קרחון קריוודול שמדרום מערב, ומדרום לפסגת סלאטינה.

== היסטוריה ==
=== מיפוי הפסגה ===

הפסגה מופתה לראשונה על ידי סוקרים בולגריים בשנת 2009.

=== מקור השם ===

הפסגה נקראת על שם היישובים הבולגריים בשם "סלאטינה" שבחבלי הארץ: מונטנה, לובץ ', פלובדיב, סיליסטרה וסופיה, שבבולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי]

הצד הדרום מזרחי של האי סמית', מבט מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=136728 פסגת סלאטינה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18473&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סלאטינה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.49471444292924,-62.97115743969181,14&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix
* [https://mapcarta.com/29388212 מפת אזור פסגת סלאטינה]
* [https://www.timeanddate.com/astronomy/@8521267 נתוני זריחת/שקיעת שמש/ירח עדכניים בפסגת סלאטינה]
* [https://www.timeanddate.com/weather/@8521267 מזג אוויר נוכחי עדכני בפסגת סלאטינה]
** [https://www.timeanddate.com/weather/@8521267/ext תחזית מזג אוויר עדכנית ארוכת טווח עבור פסגת סלאטינה]
** [https://www.timeanddate.com/weather/@8521267/historic נתוני מזג אוויר היסטוריים עבור פסגת סלאטינה]
** [https://www.timeanddate.com/weather/@8521267/climate סטטיסטיקות מזג אוויר עבור פסגת סלאטינה]

== הערות שוליים ==

סלאטינה
סלאטינה
דאט טראן

דאט פ. טראן (באנגלית: Dat P. Tran) הוא פקיד ממשל אמריקאי, שכיהן כמזכיר לענייני חיילים משוחררים של ארצות הברית בפועל. במקביל הוא מכהן כסגן עוזר ראשי למזכיר המחלקה במשרד לשילוב ארגוני, שם הוא מייעץ למנהיגי המחלקה לענייני חיילים משוחררים של ארצות הברית בנושאים ביצועיים, בחקר מדיניות, ניתוח נתונים ותחבורה.

== ביוגרפיה ==
טראן נולד בווייטנאם, ומשפחתו היגרה אל ארצות הברית בשנת 1975 לאחר נפילת סייגון , בה נשבתה סייגון בידי הווייטקונג. כאשר תמה מלחמת וייטנאם, משפחתו פונתה באחד המסוקים האחרונים שעזבו את שגרירות ארצות הברית בסייגון ב-1975. משפחתו התיישבה באוהיו, ואת לימודיו הגבוהים בהנדסת מכונות השלים באוניברסיטת המדינה של אוהיו, שם למד בשנים 1987–1982. טראן עבד כמנהל ייצור בחברת החשמל "Square D" השוכנת במילווקי שבוויסקונסין. 

בשנים 1995–2001 עבד כחבר בסגל הוועדה לענייני חיילים משוחררים של הסנאט של ארצות הברית. הוא היה אחראי על פעילויות הפיקוח על המחלקה לענייני חיילים משוחררים בדבר תוכניות המידע והטכנולוגיה, ותיאם את שימועי הוועדה כמו גם חקיקותיה. במאי 2008 החל לנהל את המרכז הלאומי לניתוח וסטטיסטיקות במחלקה לענייני חיילים משוחררים (NCVAS), תפקיד שמילא עד 2011.

מיד עם השבעתו לנשיאות, נשיא ארצות הברית ג'ו ביידן הכריז כי טראן ימלא באופן ארעי את תפקיד המזכיר לענייני חיילים משוחררים של ארצות הברית, עד אשר יאושר מינוי מועמדו דניס מקדאנה בידי הסנאט של ארצות הברית. הוא סיים תפקיד זה עם השבעתו של מקדאנה למזכיר המחלקה.

==הערות שוליים==

קטגוריה:מזכירים לענייני חיילים משוחררים של ארצות הברית
קטגוריה:אמריקאים ממוצא וייטנאמי
קטגוריה:נשיאות ג'ו ביידן: אישים
קטגוריה:חברי הקבינט של ארצות הברית בממשל ג'ו ביידן
קטגוריה:בוגרי אוניברסיטת המדינה של אוהיו
קטגוריה:מהגרים מווייטנאם לארצות הברית
קטגוריה:אמריקאים שנולדו במאה ה-20
אור קורנליוס

אור קורנליוס (נולד ב-26 בספטמבר 1997) הוא כדורסלן ישראלי, המשחק בעמדת הגארד/סמול פורוורד בקבוצת הפועל ירושלים.

== ביוגרפיה ==
אור קורנליוס הוא בנו של כדורסלן העבר גרג קורנליוס. הוא החל לשחק כילד במחלקת הנוער של מכבי ראשון לציון שם שיחק מגיל הקט-סל ועד הנוער.

קבוצת הבוגרים הראשונה שלו הייתה אליצור בת ים מהליגה הארצית בה שיחק בעונת 2014/15.

בעונת 2015/16 עבר לשחק באותה הליגה במכבי שוהם.

בעונת 2016/17 עבר לשחק בליגת העל בקבוצת מכבי ראשון לציון.

בעונת 2017/18 שיחק בליגה הלאומית בקבוצת מכבי קריית גת.

בעונת 2018/19 התחיל בקבוצת הפועל כפר סבא ובהמשך עבר למכבי קריית מוצקין איתה הגיע לחצי גמר הפלייאוף. במוצקין קלע 11.7 נקודות ולקח 2.9 אסיסטים בממוצע למשחק.

בעונת 2019/20 התחיל בקבוצת הפועל באר שבע ולאחר מספר מחזורים עבר לשחק באליצור "איתו" אשקלון מהליגה הלאומית.

בעונת 2020/21 חתם בעירוני נס ציונה.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

לקראת עונת 2021/22 חתם לעונה בהפועל גלבוע גליל.

לקראת עונת 2022/23 חתם בהפועל ירושלים והפך לשחקן חמישייה בקבוצה. ב-16 בפברואר זכתה ירושלים בגביע המדינה, מה שהיווה התואר הראשון של קורנליוס במסגרת המקומית.

בסיום העונה הסדירה, נבחר קורנליוס לשחקן ההגנה של העונה בליגה לעונת 2022/23.

== תארים ==

; הפועל ירושלים

* גביע המדינה: 2023/2024

== קישורים חיצוניים ==

* [https://ibasketball.co.il/שחקן/21-אור-קורנליוס/ פרופיל השחקן] באתר איגוד הכדורסל בישראל
* [https://basket.co.il/player.asp?PlayerId=12583 פרופיל השחקן] באתר מנהלת ליגת העל בכדורסל

==הערות שוליים==

קטגוריה:בוגרי הגימנסיה הריאלית
קטגוריה:כדורסלני הפועל ירושלים
קטגוריה:כדורסלני הפועל באר שבע
קטגוריה:כדורסלני הפועל גלבוע גליל
קטגוריה:כדורסלני אליצור "איתו" אשקלון
קטגוריה:כדורסלני הפועל כפר סבא
קטגוריה:כדורסלני מכבי קריית גת
קטגוריה:כדורסלני מכבי קריית מוצקין
קטגוריה:כדורסלני מכבי ראשון לציון
קטגוריה:כדורסלני עירוני נס ציונה
קטגוריה:כדורסלנים ישראלים
קטגוריה:ישראלים שנולדו ב-1997
נקודת וילאגרה

נקודת וילאגרה (באנגלית: Villagra Point) היא לשון יבשה בחוף הצפון-מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

הנקודה מהווה את הקצה הדרומי של הכניסה למפרצון בורצ'אר.

נקודת וילאגרה ממוקמת 3.07 קילומטרים דרומית-מערבית לנקודת מרקלי; 2.35 קילומטרים דרומית - דרום-מערבית לנקודת יירצ'ק; ו- 3.06 קילומטרים צפונית-מזרחית לנקודת גארמן.

== היסטוריה ==
=== גילוי ומיפוי הנקודה ===

הנקודה מופתה לראשונה על ידי סוקרים בולגריים בשנת 2009.

=== מקור השם ===

שמה של הנקודה ניתן לה על ידי ארגנטינה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

הצד הדרום מזרחי של האי סמית', מבט מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=102423 נקודת וילאגרה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15517&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת וילאגרה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.58346522235064,-62.9548574368683,14&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

וילאגרה
ברברה קופל

ברברה קופל (באנגלית: Barbara Kopple ; נולדה ב-30 ביולי 1946) היא במאית קולנוע יהודייה-אמריקאית,<ref>https://www.jewishvirtuallibrary.org/kopple-barbara</ref> הידועה בעיקר בזכות סרטיה התיעודיים.

קופל זכתה פעמיים בפרס האוסקר לסרט התיעודי הטוב ביותר. בפעם הראשונה בשנת 1976 עבור "מחוז הרלן ארצות הברית" , בו תיעדה את "שביתת ברוקסייד" ("Brookside Strike") מאבק של כ-180 כורי פחם ונשותיהם בקנטקי כנגד תנאי ההעסקה של חברת Duke Energy . הזכייה השנייה הייתה בשנת 1991 עבור American Dream , בו תיעדה את כישלונה של "שביתת הורמל" שהתקיימה באוסטין, מינסוטה בשנים 1985–1986 כנגד תאגיד המזון Hormel .

היא ידועה בעבודתה עם אמנים אחרים, בהם גרגורי פק ובשל סרטיה התיעודיים אודות מייק טייסון, וודי אלן ומריאל המינגוויי. תיעוד סיבוב הופעות עם להקת הצ'יקס, במהלכו הסולנית נטלי מיינס מתחה ביקורת חריפה על מלחמת עיראק, הפך לסרט דיקסי צ'יקס: סתמו ותתחילו לשיר, שהוצג לראשונה בפסטיבל הסרטים הבינלאומי בטורונטו, וזכה בפרס חבר מושבעים מיוחד בפסטיבל הסרטים הבינלאומי בשיקגו, ובשני פרסי חביב קהל (בפסטיבל הסרטים בסידני ובפסטיבל אספן).<ref></ref>

בשנת 2005 ביימה קופל את Bearing Witness, שתיעד חמש עיתונאיות שהוצבו באזורי לחימה במהלך מלחמת עיראק. באותה שנה ביימה גם את הסרט העלילתי משחקי גנגסטה.

בנוסף לעבודתה הקולנועית, היא ביימה פרקים בסדרות הדרמה הטלוויזיוניות רצח מאדום לשחור (עבורה זכתה בפרס גילדת הבמאים של אמריקה)<ref></ref> ואוז.

== פילמוגרפיה ==
* 1972: Winter Soldier
* 1976: Harlan County, USA
* 1981: Keeping On
* 1990: American Dream
* 1992: Beyond JFK: The Question of Conspiracy
* 1993: Fallen Champ: The Untold Story of Mike Tyson
* 1994: Century of Women: Work and Family
* 1994: Century of Women: Sexuality and Social Justice
* 1997: רצח מאדום לשחור - הסרט התיעודי
* 1997: ווילד מן בלוז - אודות וודי אלן
* 1998: Homicide: Life on the Street - Pit Bull Sessions
* 1999: שיחה עם גרגורי פק
* 1999: Homicide: Life on the Street - Self Defense
* 2000: My Generation
* 2002: American Standoff
* 2002: The Hamptons
* 2004: Bearing Witness
* 2004: Dance Cuba: Dreams of Flight
* 2004: WMD: Weapons of Mass Deception
* 2005: משחקי גנגסטה
* 2006: דיקסי צ'יקס: סתמו ותתחילו לשיר
* 2010: 30 for 30: The House of Steinbrenner
* 2011: Gunfight
* 2013: Running From Crazy
* 2015: Miss Sharon Jones!
* 2016: Gigi Gorgeous: This is Everything
* 2017: A Murder in Mansfield
* 2018: New Homeland
* 2019: מדבר 1

==קישורים חיצוניים==

* [http://www.cabincreekfilms.com ברברה קופל - האתר הרשמי]
* [https://www.moma.org/learn/moma_learning/barbara-kopple-harlan-county-u-s-a-1976/ "מחוז הרלן, ארצות הברית" ב-MoMA]

==הערות שוליים==

קטגוריה:במאיות קולנוע יהודיות אמריקאיות
קטגוריה:במאי קולנוע יהודים אמריקאים
קטגוריה:במאי סרטים תיעודיים אמריקאים
קטגוריה:במאיות טלוויזיה יהודיות אמריקאיות
קטגוריה:זוכי אוסקר
קטגוריה:זוכות פרס דורותי ארזנר לבימוי
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
Sunset Season

Sunset Season (בעברית: עונת השקיעה) הוא המיני-אלבום הראשון של הזמר-יוצר האמריקאי, קונאן גריי. המיני-אלבום יצא ב-16 בנובמבר 2018 על ידי חברות התקליטים ריפבליק רקורדס ויוניברסל מיוזיק גרופ. המיני-אלבום הופק על ידי גריי עצמו ודן ניגרו. Sunset Season כולל את הסינגלים "Idle Town", "Generation Why" ו-"Crush Culture" ואת השירים "Greek God" ו-"Lookalike". המיני-אלבום הגיע למקום השני במצעד "Top Heatseekers" ולמקום ה-116 בבילבורד 200.

== רקע ==
המיני-אלבום נכתב בהשראת אלבום הבכורה של הזמרת הניו זילנדית לורד, Pure Heroine. בנובמבר 2019, גריי ציין את חגיגות השנה לצאת המיני-אלבום בציוץ שכתב בטוויטר. "אינני יכול לתאר עד כמה חמשת השירים שהוצאתי שינו את חיי, לכן אני לא אני אנסה זאת. אני מאושר יותר משהייתי אי פעם". הציוץ לווה בצילום מסך אשר מציג את צמיחת המיני-אלבום בספוטיפיי. המיני-אלבום צבר למעלה מ-145 מיליון השמעות בשנה אחת.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומי בכורה מ-2018
קטגוריה:מיני-אלבומי חברת ריפבליק רקורדס
אדוני האוויר

אדוני האוויר (באנגלית: Masters of the Air) היא סדרת דרמת מלחמה, המתבססת על מבצעי חיל האוויר השמיני של חילות האוויר של צבא ארצות הברית במהלך מלחמת העולם השנייה. הסדרה מופקת על ידי Playtone, שהפיקה גם את הסדרה אחים לנשק ואת הפסיפיק. הסדרה עלתה לשידור ב-26 בינואר 2024.

== הפקה ==
באוקטובר 2012 החלו דיווחים על מיני-סדרה שלישית המבוססת על מלחמת העולם השנייה באותו אופן כמו אחים לנשק והפסיפיק שפותחה על ידי טום הנקס וסטיבן ספילברג, ותתמקד בצוותי האוויר של צבא ארצות הברית וחיל האוויר השמיני.<ref>[https://collider.com/hbo-band-of-brothers-series/204805/ HBO Considering Third Band of Brothers TV Series]</ref> בינואר 2013 אישרה HBO כי היא מפתחת את המיני סדרה, על פי ספרו של דונלד ל. מילר "Masters of the Air: America's Bomber Boys Who Fought the Air War Against Nazi Germany".<ref>[https://www.hollywoodreporter.com/live-feed/hbo-developing-third-wwii-miniseries-413632 HBO Developing Third WWII Miniseries with Tom Hanks, Steven Spielberg (Exclusive)]</ref>

באוקטובר 2019 דווח כי אפל ביצעה עסקה עם חברות ההפקה של ספילברג והנקס להזרמת הסדרה באופן בלעדי בשרתי Apple TV + במקום ב-HBO.<ref name="deadline1019">[https://deadline.com/2019/10/apple-masters-of-the-air-steven-spielberg-tom-hanks-gary-goetzman-wwii-limited-series-don-miller-1202757249/ Apple Enlists For ‘Masters Of The Air,’ As Steven Spielberg, Tom Hanks & Gary Goetzman Fly From HBO For WWII Series]</ref> HBO אישרה כי החליטה שלא להתקדם עם הסדרה.<ref>[https://www.cnn.com/2019/10/11/entertainment/masters-of-air-steven-spielberg-tom-hanks-apple/index.html 'Masters of the Air' from Steven Spielberg and Tom Hanks lands at Apple]</ref> דווח שהסדרה מכילה שמונה פרקים בעלות הפקה של מעל 200 מיליון דולר, אך בהוליווד ריפורטר טענו כי היא מכילה תשעה פרקים בעלות הפקה של 250 מיליון דולר.<ref>[https://www.hollywoodreporter.com/live-feed/apple-launches-house-studio-band-brothers-pacific-follow-up-1246746 Apple Launches In-House Studio With 'Band of Brothers'/'The Pacific' Follow-Up]</ref> באתר Footsteps Research דיווחו שהסדרה תתמקד בקבוצת כנף ההפצצה ה-100 של חיל האוויר השמיני.<ref>[https://footstepsresearch.org/2019/11/what-we-know-apple-tv-masters-of-the-air/ What We Know So Far About Masters of the Air: The Latest on Apple TV’s Upcoming WWII Miniseries About The Mighty Eighth]</ref>

באוקטובר 2020 הוכרז כי קרי ג'וג'י פוקונאגה יביים שלושה פרקים בסדרה, כאשר הצילומים יתחילו במרץ 2021 בלונדון.<ref>[https://deadline.com/2020/10/masters-of-the-air-cary-joji-fukunaga-director-apple-series-amblin-playtone-steven-spielberg-tom-hanks-gary-goetzman-james-bond-no-time-to-die-1234589853/ 007 Helmer Cary Joji Fukunaga To Direct Trio Of WWII ‘Masters Of The Air’ Episodes For Apple TV+ & Amblin; Filmmaker Also Closing First-Look Apple Deal]</ref>

==שחקנים ודמויות==

==קישורים חיצוניים==

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה בריטיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות דרמה אמריקאיות
קטגוריה:סדרות טלוויזיה על מלחמת העולם השנייה
קטגוריה:סדרות טלוויזיה המבוססות על ספרים
קטגוריה:אפל TV פלוס: תוכניות וסדרות
טום פלורי

טום פלורי (באנגלית: Tom Florie; 6 בספטמבר 1897 – 26 באפריל 1966) היה כדורגלן אמריקאי, ששיחק בעמדת החלוץ בנבחרת ארצות הברית במונדיאל 1930 ו-1934.

==ביוגרפיה==

פלורי נולד בהריסון, ניו ג'רזי שבארצות הברית בשנת 1897 להורים שהיגרו מאיטליה. כנער שיחק כדורגל אך הקריירה שלו החלה יותר מאוחר בעקבות שירותיו בחיל הים במהלך מלחמת העולם הראשונה.

בשנת 1922 פלורי חתם בקבוצה הריסון מהליגה האמריקאית שם ערך שלוש הופעות בלבד לפני שעזב לאמריקן מליגת החובבנים של ווסט הדסון. ב-1924 שב לליגה הבכירה עם פרובידנס וביסס את עצמו במהירות כאחד מטובי חלוצי הכנף בליגה. לאחר שעבר גם בקבוצות ניו בדפורד וולרס II ופל ריבר (בהשאלה), פלורי שיחק בניו בדפורד וולרס III (גם כן בהשאלה) בסתיו 1932–1931 וזכה עימה בגביע ארצות הברית הפתוח. בגמר הם ניצחו 5–8 בסיכום שני המשחקים כשהוא כובש בכל אחד מהם. על אף הזכייה הקבוצה והליגה כולה קרסו בסתיו אותה שנה. פלורי עבר לפאוטיקט ריינג'רס שקפצה לליגת המשנה וב-1934 היה בצד המפסיד בגמר הגביע. עם קבוצתו האחרונה בקריירה, פאוטיקט, הוא זכה בפעם השנייה בגביע על חשבון דטרויט קרייזלר כשניצחו אותה בגמר 5–8 בסיכום שני המשחקים. גם בגמר זה פלורי כבש.

===נבחרת ארצות הברית===
במדי נבחרת ארצות הברית פלורי כבש את שערו הראשון ב-6 בנובמבר 1926 בניצחון 2–6 נגד קנדה. הוא לא נקרא למשחקים האולימפיים ב-1928 אך זומן להיות בסגל למונדיאל הראשון ב-1930 ומונה גם כקפטן הנבחרת. פלורי כבש את שערו השני בניצחון 0–3 על בלגיה בשלב הבתים, ומשם הם המשיכו עד לחצי הגמר שם הובסו 6–1 בידי ארגנטינה. ארצות הברית סיימה במיקום השיא שלה אי פעם בטורניר, המקום השלישי. הופעתו האחרונה של פלורי הייתה במונדיאל 1934 בתבוסה 7–1 לאיטליה, הופעה שסגרה בסך הכל 8 בהן כבש 2 שערים. ב-1986, זמן רב לאחר מותו, הוכנס להיכל התהילה הלאומי של הכדורגל האמריקאי.

==תארים==
;ניו בדפורד וולרס III
* גביע ארצות הברית הפתוח: 1932
;פאוטיקט
* גביע ארצות הברית הפתוח: 1941
;נבחרת ארצות הברית
* מקום שלישי בגביע העולם: 1930
;אישיים
* נכנס להיכל התהילה בכדורגל האמריקאי: 1986

== קישורים חיצוניים ==

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני נבחרת ארצות הברית
קטגוריה:ניו ג'רזי: כדורגלנים
קטגוריה:כדורגלני מונדיאל 1930
קטגוריה:כדורגלני מונדיאל 1934
קטגוריה:חברי היכל התהילה הלאומי לכדורגל
קטגוריה:אמריקאים ממוצא איטלקי
קטגוריה:אמריקאים שנולדו ב-1897
קטגוריה:אמריקאים שנפטרו ב-1966
ריצ'רד סטארקינגס

ריצ'רד סטארקינגס (באנגלית: Richard Starkings; נולד ב-27 בינואר 1962) הוא מעצב גופנים, לטרר וקומיקסאי בריטי. הוא היה אחד החלוצים הראשונים של כיתוב קומיקס מבוסס-מחשב, והוא אחד היוצרים הפורים ביותר בתעשייה זו.

== קריירה ==
סגנון הלטרינג של סטארקינגס הושפע תחילה בהשראת לטררי הרצועות הבריטיות ביל נוטאל וטום פריים. הקריירה של סטארקינגס בבריטניה החלה בעבודות לטרינג ב-2000AD של Future Shocks ורצועות שונות ב-Warrior. משם עבר למארוול בריטניה שם כתב את Zoids ב-Spider-Man Weekly ורובוטריקים בטרם הפך לעורך עבור החברה בסוף שנות השמונים. כותרים שערך כללו את Death's Head ואת Dragon's Claws. עם זאת, בתחילת שנות התשעים הוא התמסר אך ורק ללטרינג, ומצא עבודה בתעשיית הקומיקס הגדולה בהרבה בארצות הברית.

עבודתו ביקום של דוקטור הו הוגבלה בעיקר לשתי תקופות. הוא היה סופר, עורך ולטרר בתקופת הדוקטור השישי ותחילת השביעי בין עמודי של מגזין דוקטור הו. בתקופה זו שימש גם בתפקיד הצוות "יועץ תמונות" במספר גליונות. כעבור שני עשורים, הוא חזר למרכז האמריקני החדש של הוצאת חוברות קומיקס של דוקטור הו בהוצאת IDW, ועבד על מספר גליונות עם הדוקטור העשירי.

בשנת 1992 הקים סטארקינגס את קומיקראפט, סטודיו המכשיר ומעסיק לטררים ומעצבים ומספק שירותי "עיצובים ייחודים ואותיות יפות" לספרי קומיקס ממוציאים לאור רבים ושונים. באמצע שנות ה-90 קומיקראפט, שהייתה מוכרת ברשת כ-comicbookfonts.com, החלה למכור את עיצובי הגופנים שלהם כיישומי תוכנה באמצעות חברת ההוצאה לאור Active Images.

== היפ פלאסק ==
במקור סטארקינגס התכוון שבפרסומות לגופנים אלה יופיעו דמויות של מארוול ו-DC קומיקס, אולם כשלא הצליח לקבל רישיון לכך, סטארקינגס יצר דמות משלו כדי להמחיש את השימוש בפונטים במודעות - "היפ פלאסק" היפופוטם אנתרופומורפי "סוכן המידע". היפ פלאסק סיים מאז את סדרת חוברות הקומיקס החד-פעמיות שלו, בהוצאת Active Images. סטארקינגס תכנן את שני הגיליונות הראשונים עם האמן לדרון וגייס את עזרתו של הכותב ג'ו קייסי לתסריט משותף. Mystery City וכל הגיליונות הבאים נכתבו בידי סטארקינגס. בשנת 2006 השיקה אימג' קומיקס סדרת פריקוול מתמשכת להיפ פלאסק בשם "Elephantmen", שנכתבה על ידי סטארקינגס ואויירה על ידי אקסל מדלין, ג'סטין "מוריטאט" נורמן, מריאן צ'רצ'לנד, טום סקיולי, הנרי פלינט, כריס באצ'לו וכריס ברנהאם .

== קישורים חיצוניים ==

* 

* האתר של [http://comicbookfonts.com קומיקראפט] 
* [http://www.balloontales.com טיפים ללטרר המתחיל] מאת סטארקינגס

קטגוריה:קומיקסאים בריטים
קטגוריה:בריטים שנולדו ב-1962
וינסנט קובי

וינסנט קובי (בצרפתית: Vincent Cobée) הוא איש עסקים צרפתי ומנכ"ל יצרנית הרכב סיטרואן.

==קריירה==
לאחר שסיים את לימודי ההנדסה עבד במחלקה לעבודות ציבוריות בצרפת כמנהל בתחום בניית כבישים חדשים. את מרבית הקריירה בתעשיית הרכב עשה בחברת ניסאן בה עבד כמעט 15 שנים. הוא החל בתפקיד מנהל רכש, המשיך כמנהל תוכנית ובשנת 2010 מונה למנהל חטיבת דאסטון, תפקיד אותו מילא במשך 7 שנים. בשנת 2017 מונה כמנהל התכנון הראשי של חברת מיצובישי מוטורס. באוקטובר 2019 מונה כסמנכ"ל סיטרואן, תחת המנכ"לית לינדה ג'קסון. אחרי 4 חודשים בלבד בתפקיד מונה למנכ"ל במקומה של ג'קסון.

==השכלה==
קובי השלים לימודי תואר במתמטיקה באקול פוליטקניק ולימודי הנדסה אזרחית. בשנת 2002 השלים את לימודי התואר השני בבית הספר למינהל עסקים של אוניברסיטת הרווארד.

==הערות שוליים==

קטגוריה:מנכ"לים צרפתים
קטגוריה:אנשי עסקים צרפתים
קטגוריה:בוגרי אקול פוליטקניק
SOR BN 10,5

SOR BN 10,5 הוא אוטובוס בינוני עירוני מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר מיוצר בצ'כיה משנת 2005.

==ממאפייני דגם "SOR BN 10,5"==
* אוטובוס דו-צירי.
* 3 דלתות כניסה.
* פריסת דלתות: 1-2-1.
* מספר מושבים: 29–32 מושבים + 57–60 נוסעים בעמידה + נהג.
* אוטובוס נמוך-רצפה: גובה רצפה מקרקע – 32 ס"מ (דלת כניסה ראשונה), 34 ס"מ (דלת כניסה אמצעית).
* גובה רצפה מקרקע – 80 ס"מ (דלת כניסה אחורית).
* רוחב דלת: 66 ס"מ, 80 ס"מ, 1.20 מטר.
* קיבולת מכל דלק: 160–240 ליטר.
* מערכת מיזוג אוויר.
* ABS.
* מערכת בקרת משיכה.
* מערכת בקרת יציבות.

== גלריה ==
<gallery mode="packed" heights="120">
קובץ:Cheb, náměstí Dr. Milady Horákové, městský autobus (01).jpg | דגם "SOR BN 10,5"
קובץ:SOR Elblag 10,5.jpg | דגם "SOR BN 10,5"
קובץ:SOR BN 10,5 v Krnově.jpg | דגם "SOR BN 10,5"
קובץ: Teplice, zastávka Bílinská, autobus linky 138.jpg | דגם "SOR BN 10,5"
קובץ:Skalka, SOR BN 10,5.jpg | דגם "SOR BN 10,5"
קובץ:Autobus 1939, About Me, zezadu.jpg | דגם "SOR BN 10,5"
קובץ:SOR Elblag wnetrze.jpg | דגם "SOR BN 10,5" - מבט למושבי הנוסעים
</gallery>

==ראו גם==
* SOR B 7,5
* SOR B 9,5
* SOR BN 9,5
* SOR CN 12 

== קישורים חיצוניים ==

* 
* [https://www.sor.cz/ אתר היצרן SOR]

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2005
קטגוריה:כלי רכב המיוצרים בצ'כיה
קטגוריה:כלי רכב מנוע אחורי
נאנפינג

נָאנְפִּינְג (בסינית: 南平; בפין-יין: Nánpíng; ובעבר ינפינג) היא נציבות עירונית בדרג שלישי<ref></ref> בקצה הצפוני של מחוז פוג'יין שבדרום-מזרח הרפובליקה העממית של סין. היא גובלת עם (וחולקת גם גבול קטן עם בירת המחוז פוג'ואו) מדרום-מזרח, עם מדרום-מערב ועם מחוזות ג'ג'יאנג וג'יאנגשי מצפון-מזרח ומצפון-מערב בהתאמה. חלק מהרי וו-יי המפורסמים ממוקם בנציבות. ע"פ מפקד האוכלוסין משנת 2020 אוכלוסיית הנציבות העירונית מנתה 2,680,645 תושבים בשטח כולל של 26,282 קילומטרים רבועים, מתוכם 795,448 בשטח האורבני.

== חלוקה מנהלית ==
{| class="wikitable sortable"
|-
! שם
! סינית
! פין-יין
! אוכלוסייה (מפקד 2020)
! שטח (ק"מ<sup>2</sup>)
! צפיפות (/ק"מ <sup>2</sup> )
|-
| רובע ינפינג
|
|Yánpíng Qū
| 454,605
| 2,653
| 171.4
|-
| רובע ג'ייניאנג
|
|Jiànyáng Qū
| 340,843
| 3,383
| 100.8
|-
| הנפה העירונית שאו-וו
|
|Shàowŭ Shì
| 273,721
| 2,857
| 95.81
|-
| הנפה העירונית וו-יישאן
|
|Wŭyíshān Shì
| 259,668
| 2,804
| 92.61
|-
| הנפה העירונית ג'יינואו
|
|Jiànōu Shì
| 434,451
| 4,198
| 103.5
|-
| נפת שונצ'אנג
|
|Shùnchāng Xiàn
| 179,064
| 1,980
| 90.44
|-
| נפת פוצ'נג
|
|Pŭchéng Xiàn
| 297,719
| 3,381
| 88.06
|-
| נפת גואנגדזה
|
|Guāngzé Xiàn
| 130,294
| 2,241
| 58.14
|-
| נפת סונגשי
|
|Sōngxī Xiàn
| 130,867
| 1,041
| 125.7
|-
| נפת ג'נגחה
|
|Zhènghé Xiàn
| 179,413
| 1,744
| 102.9
|}

== גלריה ==
<gallery mode="packed" heights="150">
קובץ:Seal of Nanping.jpg | החותם של נאנפינג: טרנספורמציה של דרקון של שתי חרבות
קובץ:Nanping Shuinan bridge.JPG| גשר שווינאן
קובץ:Nanping Min River.JPG|נהר מין 
קובץ:Nanping from Botanical Garden.JPG|נאנפינג מהגן הבוטני
</gallery>

==קישורים חיצוניים==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: נציבויות עירוניות
קטגוריה:פוג'יין: ערים
ארנסט הילדברנד

ארנסט וילהלם הילדברנד (בגרמנית: Ernst Wilhelm Hildebrand; 8 במרץ 1833 – 17 בנובמבר 1924) היה צייר גרמני.<ref>Hildebrand, Ernst. In: Meyers Konversations-Lexikon. 4. Auflage. Band 8, Verlag des Bibliographischen Instituts, Leipzig/Wien 1885–1892, S. 527–528.</ref>

== ביוגרפיה ==
הילדברנד היה בנו של בעל קרקע שהפך לימים למנהל תחנת הרכבת בסוראו.

את שיעורי האמנות הראשונים שלו קיבל מקרל שטפק בברלין, ולאחר שנה שהעביר בפריז הוא חזר לגרמניה. בשנת 1875 הוא הפך לפרופסור באקדמיה לאמנויות יפות בקרלסרוהה, ובשנה שלאחר מכן מונה לפרופסור לציור דמויות.<ref></ref> בהמשך לימד גם ציורי ז'אנר, היסטוריה וציור פורטרטים. תלמידיו הבולטים באקדמיה כללו את קרל רושלינג, פרידריך קלמורגן ופדרו וינגרטנר.

בשנת 1880, על פי הצעתו של אנטון פון ורנר, הוא מונה לרשת את קרל גוסוב באקדמיה הפרוסית לאמנויות. עם זאת, בשנת 1885 הוא ויתר על ההוראה מסיבות בריאותיות. הוא נשאר חבר באקדמיה ונבחר לכמה קדנציות בסנאט האקדמי.

בתחילה התמקד בציור דקורטיבי, אך עד מהרה פנה לסצינות ז'אנריות, בהשתתפות מרטין לותר והמלכה לואיז. בשנות ה-90 של המאה ה-19 הוא שוב החליף נושאים, הפעם לציור פורטרטים.

הילדברנד קיבל תפקיד בחצר המלכות, שם הפיק ציורים של הדוכס הגדול והדוכסית מבאדן ונסיך הכתר (לימים הקיסר) פרידריך השלישי. הוא גם צייר כמה פורטרטים של פרופסורים באוניברסיטה. מאוחר יותר הוא העז לצייר סצנות מההיסטוריה והספרות הגרמנית, כמו סצנה מפאוסט של גתה.

== גלריה ==
<gallery mode=packed heights=170>
File:Ernst Hildebrand Gesellschaft in einer Tiroler Gaststube 1859.jpg
File:Werbeplakat Grosse Berliner Kunstausstellung 1893.jpg
File:Römisches Gastmahl.png
File:Zwei flanierende Damen in Weiss.png
File:Paul Meyerheim.jpg|פאול מאירהיים
File:Arthur Auwers.jpg
File:Karl August Möbius (1825-1908).jpg
File:Grossherzogin Luise v. Baden.png
</gallery>

==קישורים חיצוניים==

== הערות שוליים ==

 

קטגוריה:ציירים גרמנים
קטגוריה:גרמנים שנולדו ב-1833
קטגוריה:גרמנים שנפטרו ב-1924
נירצ'הוי

נירצ'הוי (בהונגרית: Nyírcsaholy) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם בנירצ'הוי נמצא מספר התושבים בירידה. כך, בשנת 1990 היה מספר התושבים 2,282 ובשנת 2022 רק 2,168 תושבים.

==יהודי נירצ'הוי==
יהודים החלו להתיישב בכפר באמצע המאה ה-19. ועסקו בעיקר במסחר ובמלאכה בעידודו של בעל האחוזה המקומי.

הקהילה התארגנה בשנת 1832 ובית הכנסת הוקם בשנת 1849. באותה שנה הוקם בית עלמין ונוסדו חברה קדישא, תלמוד תורה ו"חדר". בשלהי המאה ה-19 נפתח במקום גם בית ספר עממי יהודי.

בזמן הקרע ביהדות הונגריה הצטרפה קהילת נירצ'הוי לזרם האורתודוקסי שסירב לקבל עליו את תקנות הקונגרס ובשנת 1885 נסתפחה לקהילת מאטסלקה.

במלחמת העולם הראשונה התגייסו 11 מבני הקהילה לצבא ושניים מהם נפלו בקרבות. ובכל זאת, אחרי המלחמה, הואשמו יהודי הכפר בהתעשרות על חשבון הלוחמים ותושבים מוסתים פרעו ביהודים.

בשנות השלושים של המאה ה-20 הייתה בכפר פעילות ציונית ובשנת 1936 עלו ארבעה צעירים מנירצ'הוי לארץ ישראל.

בשנת 1941 נלקחו 32 גברים לעבודות כפייה ואחדים נשלחו לחזית אוקראינה שם לחמו ההונגרים לצד הגרמנים, ונספו בשדות המוקשים. אלו שחזרו מאוקראינה נשלחו למחנות הריכוז מאוטהאוזן וגונסקירכן שבאוסטריה.

שלט הנצחה ליהודי נירצ'הוי בבית הכנסת במאטסלקה
במרץ 1944 נכנס הצבא הגרמני להונגריה. בנירצ'הוי החלו הצעירים המקומיים במעשי שוד ואלימות כלפי היהודים. וב-16 באפריל נצטוו היהודים להסתגר בבתיהם. למחרת הובלו בעגלות בליווי חיילים הונגריים לגטו שהוקם במאטסלקה ובחודש מאי שולחו כולם לאושוויץ.

לאחר המלחמה, חזרו למקום 23 ניצולים. הם חידשו את חיי הקהילה. ובשנת 1948 הקימו גלעד לזכר הנספים בשואה. בשנים הבאות החלו הניצולים להתפזר ובשנת 1952 נותרו בנירצ'הוי רק שתי משפחות יהודיות. בשנת 1955 נמכר בניין בית הכנסת ונהרס.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|125
|1,370
|-
|1910
|98
|
|-
|1920
|91
|
|-
|1930
|133
|
|-
|1941
|101
|2,601
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA391#v=onepage&q=Nádudvar&f=false נירצ'הוי] בפנקס הקהילות הונגריה, עמוד 391
*נ'יר-צ'אהוי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 187. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קארלו בלאזיס

קארלו בלאזיס (באיטלקית: Carlo Blasis; 4 בנובמבר 1797 – 15 בינואר 1878) היה רקדן, כוריאוגרף ותאורטיקן של המחול, יליד נאפולי.

בלאזיס נודע בשיעורי הריקוד המחמירים מאוד שלו, שנמשכו לפעמים ארבע שעות. הוא התעקש שתלמידיו ילמדו את התיאוריה של צעדי הריקוד. הוא היה זה שהכשיר את כל מוריו לריקוד של אנריקו צ'קטי, וההערכה הרווחת היא שהשפעת סגנונו באימוניו היא זו שהדריכה והובילה את צ'יקטי ביצירת שיטת הוראת הבלט הקרויה על שמו.

==קישורים חיצוניים==

* [https://books.google.co.nz/books/about/Notes_upon_Dancing_historical_and_practi.html?id=ICZhAAAAcAAJ&redir_esc=y Notes upon Dancing], ספרו של בלאזיס, באתר גוגל ספרים
* 

קטגוריה:רקדנים איטלקים
קטגוריה:כוריאוגרפים איטלקים
קטגוריה:ילידי 1797
קטגוריה:נפטרים ב-1878
הספרייה הלאומית של קוריאה

הספרייה הלאומית של קוריאה (בקוריאנית: 국립중앙도서관) ממוקמת בסיאול, בירת קוריאה הדרומית. היא הוקמה בשנת 1945 והאוסף שלה כולל מעל 12 מיליון כרכים, מהם למעלה מ-1,550,000 ספרים זרים, 286,000 ספרים המוגדרים עתיקים, כמו גם חלק מנכסי התרבות הלאומיים של קוריאה הדרומית.

הספרייה פועלת במשכנה הנוכחי מאז 1988 בעבר פעלה הספרייה תחת משרד החינוך, אך מאז 1991 אמון על תפעול הספרייה משרד התרבות הדרום קוריאני.

תחת הספרייה הלאומית, קמה ב-2009 "הספרייה הדיגיטלית הלאומית של קוריאה".

==קישורים חיצוניים==

* 

קוריאה הדרומית
קטגוריה:קוריאה הדרומית: תרבות
קטגוריה:סיאול: מבנים